b'\n_START_ARTICLE_\nJanas Gru\xc5\xa1\xc4\x8dinskis\n_START_SECTION_\nBiografija\n_START_PARAGRAPH_\nLenkijos bajor\xc5\xb3 Gru\xc5\xa1\xc4\x8dinski\xc5\xb3 gimin\xc4\x97s atstovas, herbo \xe2\x80\x9ePoraj\xe2\x80\x9c savininkas. Jano Gru\xc5\xa1\xc4\x8dinskio i\xc5\xa1 Gru\xc5\xa1\xc4\x8dic\xc4\x97s ir Ivanovic\xc4\x97s ir Margaritos i\xc5\xa1 Naramovic\xc4\x97s s\xc5\xabnus._NEWLINE_Nuo 1431 m. Janas Gru\xc5\xa1\xc4\x8dinskis mok\xc4\x97si Krokuvos akademijoje, vienu metu dirbdamas karaliaus kanceliarijoje. 1440 m. jis lyd\xc4\x97jo Lenkijos karali\xc5\xb3 Vladislov\xc4\x85 III i\xc5\xa1vykoje \xc4\xaf Vengrij\xc4\x85, kur pastarasis siek\xc4\x97 u\xc5\xbeimti Vengrijos karaliaus sost\xc4\x85. 1442 m. nuo karaliaus gavo Seradzo probsto titul\xc4\x85. Jis taip pat dirbo Lenkijos karaliaus Kazimiero Jogailai\xc4\x8dio kanceliarijoje, buvo vienas i\xc5\xa1 centralizuotos politikos bendraautori\xc5\xb3._NEWLINE_1450 m. paskirtas Kujavijos vyskupu. 1454 m. gavo Kar\xc5\xabnos did\xc5\xbeiojo kanclerio pareigyb\xc4\x99, tapdamas Trylikos met\xc5\xb3 karo (1454\xe2\x80\x931466 m.) Lenkijos politikos vadu. 1462 m. gavo Krokuvos vyskupo pareigas, o 1463 m. tapo Gniezno arkivyskupu ir Lenkijos primu._NEWLINE_1469 m. Janas Gru\xc5\xa1\xc4\x8dinskis, dalinai paraly\xc5\xbeiuotas, atsisak\xc4\x97 nuo Kar\xc5\xabnos did\xc5\xbeiojo kanclerio pareigyb\xc4\x97s, bet i\xc5\xa1saugojo artimus ry\xc5\xa1ius su karaliumi Kazimieru Jogailai\xc4\x8diu, lyd\xc4\x97jo j\xc4\xaf daugyb\xc4\x97je i\xc5\xa1vyk\xc5\xb3 ir pos\xc4\x97d\xc5\xbei\xc5\xb3._NEWLINE_1473 m. lapkri\xc4\x8dio 9 d. Janas Gru\xc5\xa1\xc4\x8dinskis mir\xc4\x97 Krokuvoje. Palaidotas Gniezno katedroje.'